Atenționările de furtună din București i-au determinat pe angajatori să scurteze programul de lucru, fapt ce a condus la aglomerarea și blocarea traficului, la această oră, pe principalele bulevarde din Capitală.  Administrația Națională de Meteorologie (ANM) a emis, miercuri, o avertizare cod portocaliu de vijelii în cinci județe, restul țării, cu excepția Dobrogei, fiind sub avertizare cod galben de ploi torențiale.